NOAH

NOAH – for dyrs rettigheter er en norsk dyrerettighetsorganisasjon etablert i 1989. NOAHs ideologi bygger på at dyr i likhet med mennesker lever for sin egen del, og har krav på frihet og livsutfoldelse. Organisasjonen arbeider flere mål, eksempelvis industrielt husdyrhold, underholdningsindustri, klesproduksjon og jakt. Leder og talsperson i NOAH er veterinær Siri Martinsen.
NOAH var i 2013 mottaker av den første Stiansen-prisen som er utdelt i Norge, blant annet for arbeidet mot kriminalitet mot dyr.


== Bakgrunn og virksomhet ==
Organisasjonen ble etablert i Oslo i 1989 av en gruppe aktivister med bakgrunn fra nasjonalt og internasjonalt miljø- og dyrerettighetsarbeid. NOAH ble opprettet som en anti-pels og anti-selfangstorganisasjon, men gikk raskt over til å bli en organisasjon for alle dyrs rettigheter. NOAH hadde i 2014 over 6 000 medlemmer, og aktivister på flere steder i Norge som blir organisert gjennom aktivist-koordinatorer. Aktiviteten er basert på frivillig engasjement og innsamlede midler.
NOAH er partipolitisk og religiøst uavhengig, og har tidligere representert norske dyrevernorganisasjoner i Rådet for Dyreetikk. Organisasjonen driver med offentlig støtte, og virksomheten støttes av medlemsbidrag, gaver og egeninnsats.
NOAH samarbeider med dyrerettighetsorganisasjoner i flere land, og er medlemsorganisasjon i internasjonale nettverk som Fur Free Alliance og kontaktorganisasjon for InterNICHE mot bruk av forsøksdyr i undervisning.


== NOAHs arbeid mot pelsindustrien ==
NOAH startet sitt arbeid mot pelsindustrien i 1989. NOAH drev grasrotaktivitet, utspill i media og informasjonsarbeid, blant annet ved å samle dokumentasjon og fotografere pelsdyrenes hverdag med fokus på selve burdriften.På 90-tallet trykte NOAH første opplag av informasjonshefter mot pels. Informasjon gjennom NOAHs løpeseddelutdeling har blitt delt ut i flere hundre tusen eksemplarer. NOAHs informasjon om pelsindustri har også nådd frem til politikere, moteaktører, journalister, butikker og faginstanser.


=== Livdyrutstillinger forbys ===
NOAH demonstrerte årlig utenfor livdyrutstillingen på Hamar og skinnutstillingen på Oslo Skinnsenter på 90-tallet, og forsøkte å skape negativ publisitet for livdyrutstillingene i media. I 1994 gikk NOAHs aktivister undercover og fotograferte livdyrutstillingen på Hamar.


=== Politisk arbeid ===
NOAH arbeider politisk for å få de politiske partiene til å ta avstand fra pelsdyroppdrett.
I 1995 lanserte NOAH sin første dokumentarfilm om pels og fikk også bruksrett til filmen Den fine pelskåpa di»(1977) av Bredo Greve. I 2000 bidro NOAH til en dokumentar om pels som ble vist på TV2s «Rikets tilstand».Opp mot valgåret 2013 jobbet NOAH med å spre sitt syn om pels til partiene under utarbeidelsen av partiprogrammene. NOAH kontaktet hundrevis av lokale politikere, og møtte representanter fra programkomiteene. NOAH hadde flere medieutstpill, blant annet en overlevering av et minkbur med blomster til statssekretæren ved statsministerens kontor, for å illustrere at pelsindustrien bare står for 1% av landbruksinntektene, mens blomsternæringen står for 6 %.


=== Aksjoner og markeringer ===
Det første fakkeltoget mot pels ble arrangert i 2003, og arrangeres fortsatt årlig. Fakkeltoget arrangeres på høsten omkring oktober/november, og går fra Youngstorget til Stortinget.NOAHs fakkeltog mot pels har vokst i størrelse hvert år fra 2003 til 2014. I 2014 marsjerte over 7 000 mennesker i tolv byer mennesker mot pelsnæringen.
I 2016 ble NOAHs fakkeltog mot pels arrangert lørdag 12. november, for trettende år på rad. Over 8 250 møtte opp i over 26 byer, inkludert Oslo, Bergen, Trondheim, Alta, Kristiansand, Stord, Lillehammer og Lofoten.


=== PelsUT og Mote Mot Pels ===
NOAHs kampanje PelsUT har som hovedmål å få norske klesbutikker til å ta avstand fra pels.På 90-tallet sendte NOAH ut oppfordringer til moteblader i Norge om ikke å markedsføre pels. I 2010 ble kampanjen «Mote mot pels» lansert, som et samarbeid mellom NOAH, klesdesigner Fam Irvoll, redaktør Hilde Marstrander og designer Kjell Nordstrøm som sammen samlet 200 motenavn mot pels i Norge.


== NOAHs arbeid mot dyr i sirkus ==
Tidlig på 90-tallet sto NOAH for medieutspill og leserinnlegg mot dyr i sirkus, og aktivister hengte opp plakater, arrangerte markeringer og delte ut løpesedler utenfor sirkusene. Etter henvendelse fra NOAH vurderte Rådet for dyreetikk dyr i sirkus i 1997 og uttalte at «manglende bevegelsesfrihet for dyrene er etter Rådets syn det mest framtredende negative trekk ved sirkus i Norge. Spesielt elefanter har meget begrenset frihet og preges av dette gjennom en høy forekomst av stereotyp adferd». NOAH kom med innspill til Stortingsmeldingen om dyrevelferd (2002/2003), hvor det het at «Det er (...) vanskelig å oppnå tilfredsstillende forhold for dyrene (...) Et dyrehold som er basert på så stor grad av transport av dyrene er betenkelig.»I 2005 stod NOAHs medlemmer bak filmen Tvunget til å underholde og en rapport med samme navn, i samarbeid med Animal Defenders International (ADI). Sirkusbransjen ved Arild Arnardo mente seg uthengt og misforstått..
NOAH har gitt innspill til Mattilsynet i arbeidet med å forby ulike arter i sirkus. I 2009 foreslo Mattilsynet at en rekke dyr skulle bli forbudt brukt, bl. a. sebra, kenguru, sjøløve og elefant. Forslaget for forbud mot disse artene fikk støtte fra 89 % av alle høringsinstansene, inkludert Veterinærforeningen, Veterinærinstituttet og Rådet for Dyreetikk.
I 2014 lanserte NOAH filmen 'Noen kaller det underholdning.


== Referanser ==


== Eksterne lenker ==
Offisielt nettsted 
Fur Free Alliance
InterNICHE
Noen kaller det underholdning på Youtube